Հայերի` Իրակլիոնում բնակության հիմնական պատճառը հայկական Սուրբ Կարապետ եկեղեցու գոյությունն էր: Փոքր Ասիայի կործանումից հետո Կրետե կղզում ապաստան գտան 2000 հայեր, որոնք ծագում էին Զմյուռնիայից, Մագնիսիայից, Այվալիից, Օդեմիսիոյից, Պերգամոյից, Պրուսայից և Կեսարիայից: Հայ ընտանիքներից 230-ը բնակություն հաստատեց Իրակլիոնում, 46-ը Ռեթիմնոյում, 24-ը Սիտիայում, 27-ը Խանիայում: Իրակլիոնի հայկական եկեղեցում կազմվեց ծխական խորհուրդ, մարզական ընկերություն, գործում էր դպրոց երկու հայ և մեկ հույն ուսուցիչներով, մանկապարտեզ, գրադարան: